בריאן חיל

בריאן חיל סלבטיירה (בספרדית: Bryan Gil Salvatierra; נולד ב-11 בפברואר 2001 בהוספיטלט דה לוברגאט שבספרד) הוא כדורגלן ספרדי המשחק בעמדת קשר הכנף בג'ירונה מלה ליגה, בהשאלה מטוטנהאם הוטספר. חיל הגיע אל מחלקת הנוער של סביליה בשנת 2012, לאחר ששיחק במחלקת הנוער של ברבטה. בעונת 2018/2019 החל חיל לשחק בסביליה ב', קבוצת המילואים של המועדון. ב-6 בינואר 2019 ערך את הופעת הבכורה שלו בקבוצה הראשונה של המועדון, כשהחליף את ויסאם בן ידר בתיקו 1-1 נגד אתלטיקו מדריד במסגרת המחזור ה-18 בלה ליגה לעונת 2018/2019. הוא ערך עשר הופעות נוספות במסגרת הליגה בעונה זו, כולן כמחליף, וב-25 באפריל הבקיע את שער הבכורה שלו במועדון, בניצחון 0–5 על ראיו ואיקאנו במסגרת המחזור ה-34 בליגה, והפך ליליד המאה ה-21 הראשון שמבקיע בלה ליגה. ב-28 בנובמבר 2019 הבקיע חיל את שער הבכורה שלו במסגרת אירופית, בניצחון 0–2 על קרבאך במסגרת שלב הבתים של הליגה האירופית לעונת 2019/2020. בסך הכול ערך 14 הופעות ליגה במדי סביליה. ב-31 בינואר 2020 הושאל למשך חצי עונה ללגנס מהלה ליגה. ב-16 בפברואר הוא ערך את הופעת הבכורה שלו במועדון, בתיקו 1-1 נגד ריאל בטיס במסגרת המחזור ה-24 בליגה לעונת 2019/2020. ב-19 ביולי הבקיע את שערו היחיד במועדון, בתיקו 2-2 נגד ריאל מדריד במסגרת המחזור ה-38 והאחרון בליגה. בסך הכול ערך 12 הופעות ליגה במדי המועדון בתקופת ההשאלה. ב-5 באוקטובר 2020 הושאל למשך עונה אחת לאייבר מהלה ליגה. ב-18 באוקטובר הוא ערך את הופעת הבכורה שלו במועדון, בתיקו 0-0 נגד אוססונה במסגרת המחזור השלישי בליגה לעונת 2020/2021. ב-3 בינואר 2021 הבקיע את שערי הבכורה שלו במועדון, בניצחון 0–2 על גרנדה במסגרת המחזור ה-17 בליגה. בסך הכול ערך חיל 28 הופעות ליגה במדי המועדון במשך תקופת ההשאלה, בהן הבקיע ארבעה שערים. ב-26 ביולי 2021 חתם בטוטנהאם הוטספר מהפרמייר ליג. ב-19 באוגוסט הוא ערך את הופעת הבכורה שלו במועדון, בהפסד 0–1 לפאסוס די פריירה במסגרת מוקדמות הקונפרנס ליג לעונת עונת 2021/2022 בקונפרנס ליג. ב-29 באוגוסט הוא ערך את הופעת הבכורה שלו בפרמייר ליג, כשהחליף את סון יונג-מין בדקה ה-88 בניצחון 0–1 על ווטפורד במסגרת המחזור השלישי לעונת 2021/2022. ב-31 בינואר 2022 הושאל לולנסיה עד לסוף העונה. ב-2 בפברואר ערך את הופעתו הבכורה בניצחון 1–2 על קאדיס. ב-30 בינואר 2023 חזר לקבוצת נעוריו סביליה בהשאלה עד לסוף העונה. ב-29 ביולי 2024 הושאל לג'ירונה לעונה אחת. בחודש מרץ 2021 זומן חיל לראשונה לסגל נבחרת ספרד, לקראת משחקי מוקדמות מונדיאל 2022. ב-25 במרץ הוא ערך את הופעת הבכורה שלו בנבחרת, בתיקו 1-1 נגד נבחרת יוון. חיל היה בסגל האולימפי של נבחרת ספרד לטורניר הכדורגל באולימפיאדת טוקיו 2020 בשנת 2021, וערך חמש הופעות בטורניר, בו זכתה נבחרתו במדליית כסף. סביליה הליגה האירופית (2): 2019/2020, 2022/2023 נבחרת ספרד עד גיל 19 אליפות אירופה עד גיל 19 (1): 2019 נבחרת ספרד האולימפית מדליית כסף במשחקים האולימפיים (1): טוקיו 2020 מדיה וקבצים בנושא בריאן חיל בוויקישיתוף בריאן חיל, ברשת החברתית אינסטגרם בריאן חיל, באתר Transfermarkt בריאן חיל, באתר Soccerway בריאן חיל, באתר BDFutbol בריאן חיל, באתר WorldFootball.net בריאן חיל, באתר National Football Teams בריאן חיל, באתר FootballDatabase.eu בריאן חיל, באתר ESPN Bryan Gil, el crack que está de camino, באתר Estadio Deportivo, ‏ 2 באוקטובר 2018 (בספרדית) Los Reyes son los porteros, באתר מארקה, 6 בינואר 2019 (בספרדית) Five-star second half by Sevilla heaps misery on Rayo Vallecano, באתר מארקה, 25 באפריל 2019 (באנגלית) BRYAN GIL LOANED TO CD LEGANÉS, באתר הרשמי של סביליה, 31 בינואר 2020 (באנגלית) POZO Y BRYAN GIL SE MARCHAN CEDIDOS A LA SD EIBAR POR ESTA TEMPORADA, באתר הרשמי של סביליה, 5 באוקטובר 2020 (בספרדית) Tottenham transfer news: Spurs fully agree swap deal with Sevilla for winger Bryan Gil with Erik Lamela to join Spanish side, באתר סקיי ספורטס, 26 ביולי 2021 (באנגלית) Pacos de Ferreira 1-0 Tottenham: Much-changed Spurs lose Europa Conference League play-off first-leg tie, באתר סקיי ספורטס, 1 בספטמבר 2021 (באנגלית) Barcelona star Pedri set for debut Spain senior call up, באתר Football España, ‏ 14 במרץ 2021 (באנגלית) Spain v Greece game report, באתר הרשמי של פיפ"א, 25 במרץ 2021 (באנגלית)